b'\n_START_ARTICLE_\nJonas Ge\xc4\x8das (1953)\n_START_SECTION_\nBiografija\n_START_PARAGRAPH_\n1971\xe2\x80\x931975 m. ir 1978\xe2\x80\x931980 m. mokytojavo. 1980 m. Vilniaus pedagoginiame institute baig\xc4\x97 geografij\xc4\x85. 1981\xe2\x80\x931985 m. \xc5\xa0vietimo ministerijos instruktorius metodininkas. 1985\xe2\x80\x931990 m. LTSR Ministr\xc5\xb3 tarybos Kult\xc5\xabros skyriaus vyr. referentas. 1990\xe2\x80\x931991 m. Lietuvos Respublikos Kra\xc5\xa1to apsaugos departamento, v\xc4\x97liau 2-ojo skyriaus inspektorius koordinatorius, Auk\xc5\xa1\xc4\x8diausiosios Tarybos gynimo \xc5\xa1tabo vir\xc5\xa1ininkas. 1991\xe2\x80\x931993 m. Savanori\xc5\xa1kosios kra\xc5\xa1to apsaugos tarnybos \xc5\xa1tabo vir\xc5\xa1ininkas. Jam vadovaujant 1993 m. ruden\xc4\xaf \xc4\xafvyko Pakaun\xc4\x97s savanori\xc5\xb3 mai\xc5\xa1tas, kai jo ginkluoti dalyviai buvo savavali\xc5\xa1kai pasitrauk\xc4\x99 i\xc5\xa1 savo dislokacijos viet\xc5\xb3. 1992 m. pulkininkas. 1991\xe2\x80\x931994 m. Kra\xc5\xa1to apsaugos ministro pavaduotojas, 1994\xe2\x80\x931996 m. ministerijos sekretorius. 1993 m. sta\xc5\xbeavo JAV Luizianos universitete. 1994 m. baig\xc4\x97 NATO gynybos koled\xc5\xbeo generol\xc5\xb3 ir vadovaujan\xc4\x8di\xc5\xb3j\xc5\xb3 karinink\xc5\xb3 kursus. 1996\xe2\x80\x931999 m. Lietuvos gynybos ata\xc5\xa1\xc4\x97 Danijoje ir Norvegijoje. 1999\xe2\x80\x932000 m. \xc5\xa0auli\xc5\xb3 s\xc4\x85jungos vadas. 2000 m. lapkri\xc4\x8dio m\xc4\x97n. \xe2\x80\x93 2006 m. Lietuvos Respublikos kra\xc5\xa1to apsaugos viceministras. 2006-2007 m. spalio 1 d. Kra\xc5\xa1to apsaugos ministerijos patar\xc4\x97jas, 2006\xe2\x80\x932007 m. tarnavo patar\xc4\x97ju Provincijos atk\xc5\xabrimo grup\xc4\x97je Goro provincijoje Afganistane. 2007 m. buvo paskirtas U\xc5\xbesienio reikal\xc5\xb3 ministerijos patar\xc4\x97ju Gruzijoje, bet darbo neprad\xc4\x97jo.'